**Vladis** je slovenský rapper, ktorý sa do povedomia dostal ako člen bratislavskej skupiny 2H+, s ktorou v rokoch 2005 a 2007 vydal dva štúdiové albumy: Taktomalobyťataktobude a album Prémium. Prvá skladba, ktorá Vladisa dostala do povedomia bola skladba: "Barová". Bolo to spojenie barovej a rapovej kultúry. Ako sólový interpret vydal pod vydavateľstvom EMI svoj debutový sólový album *Generácia* v roku 2010. S ktorým dosiahol viaceré úspechy. Napríklad singel "Poď ku mne bližšie" bol 6 týždňov po sebe na prvom mieste v českom hiphopovom rádiu Spin.

Taktiež Vladis v týchto rokoch pôsobil v prvom slovenskom hiphopovom muzikáli "Príbeh ulice" 1 a 2. Divadelné predstavenie malo cez 130 repríz a videlo ho viac ako 100 tisíc ľudí. Hiphopový muzikál mal turné po Slovensku a pôsobil aj Prahe v divadle Hybernia a divadle Blaník na Václavskom námestí. Koncom roka 2012 vydal svoj druhý sólový album *Svet nie je pre chudobných*. V roku 2013 vydal album Diamant, ktorý obsahuje hit "Žijem pre moment", ktorý má na YouTube cez 15 miliónov pozretí. Taktiež skladba Ria sa objavila v rebríčku skokan roka na Googli v sekcii Youtube. V roku 2016 si založil vlastné vydavateľstvo Vladis Music Team a vydal pokračovanie debutového sólového albumu Generácia II Kalašnikov. Na tomto albume bolo viacero úspešných skladieb. Skladba "Taky nejsom" feat. Celest Buckingham sa umiestnila na 1. mieste v hitparáde na rádiu Europa 2 a taktiež skladba "Babylon" feat. Majk Spirit obsadila 3. miesto v tejto hitparáde. Po tomto albume vystupoval Vladis na Miss Slovensko alebo na odovzdávaní cien Krištáľové krídlo. V roku 2018 vydáva Vladis svoj ďalší štúdiový nosič pod názvom "Inferno".

Na tomto albume sa objavuje hit "Tandem" v spolupráci so speváčkou Monikou Bagárovou. Po tomto albume prišla hudobná odmlka a až v auguste 2021 vydal Vladis prvý singel "2 roky neviditeľný" z pripravovaného albumu Generácia III, v ktorom vysvetľuje pozadie jeho hudobnej odmlky.

Hudobná kariéra
---------------

### Začiatky, albumy s 2H+ (2001 – 2007)

Skupina 2H+ vznikla ešte v roku 2001 a v jej pôvodnom zložení bol okrem Vladisa reper Suvereno, Cigo (momentálne člen skupiny H16) a DJ Wugy. V roku 2003 nahral sólovú skladbu "Svedomie", ktorú produkoval Grimaso a neskôr sa objavila na Vladisovom mixtape *Evolúcia*. Spolu s 2H+ vydal dva albumy, *Taktomalobyťataktobude* v roku 2005 na vlastné náklady a album *Premium* v roku 2007 (v zostave Suvereno, Vladis a Deryck, ktorá je aktuálna dodnes). K albumu *Premium* bol urobený aj videoklip ku skladbe "Barová (remix)", ktorej pôvodná verzia sa nachádza na EP *Bar Element* z roku 2006.

### Sólo (2008 – súčasnosť)

Potom ako skupina 2H+ vydala v roku 2007 album Prémium a už ďalej nenadviazala na spoločnú tvorbu, Vladis sa na nejaký čas odmlčal a okrem pár hosťovačiek nebolo o ňom až tak počuť. Neskôr na G-Bodovom albume *Sekvencie* ohlásil v skladbe, že pracuje na dvoch albumoch naraz. V marci 2010 Vladis vypustil svoj mixtape *Evolúcia*, kde sa prevažne nachádzali staršie a nevydané skladby a ohlasoval na ten istý rok nový album. Album *Generácia* vyšiel 26. apríla 2010 pod vydavateľstvom EMI a je to prvý sólový dvojalbum v slovenskom rape. Ako hostia sa na ňom predstavili reperi Šipo, Suvereno, Bacil, Duane Flames, Bonano, Suchý Pes, speváci Kamil Mikulčík, Nela Pocisková, Gabo Toth, Jana Kirschner a iní. O hudobné produkcie sa postaral hlavne Deryck z 2H+, potom Grimaso, Abe, G-Bod a iní. Prvým singlom z albumu sa stala skladba "Poď bližšie" s hosťujúcou speváčkou Baškou. V čase vydania sa umiestnila na prvej priečke hranosti v českom rádiu Spin. K skladbe bol vytvorený klip, o jeho realizáciu sa postarali Imagine Vision. Klip mal 29. apríla premiéru na stránke Hip-Hop.sk.

V júni 2011 vydal ďalší mixtape s názvom *Fénix*, kde sa nachádzali nové skladby prevažne cez prebraté inštrumentálky, ale aj skladby s originálnymi produkciami od Emeresa alebo Grimasa. Začiatkom roka 2012 bol vydaný videoklip k skladbe "Nezastaviteľný" z mixtape *Fénix*. Za ním nasledovali v roku 2012 ďalšie videoklipy, z ktorých sa s najväčším ohlasom stretli videá "Kronika" a "Som späť", ktoré ohlasovali Vladisov druhý sólový album. Takisto došlo k nečakanému policajnému zásahu pri nakrúcaní videoklipu "Kuprezák" spolu s hiphopovou skupinou Perfektaz.

Na jeseň 2012 sa Vladis v rozhovore vyjadril, že jeho druhý album sa bude volať *Svet nie je pre chudobných*. Ako jeden z hostí by sa na ňom mal objaviť reper Nironic, Šipo, spevák Tomáš Palonder a potvrdenými producentmi sú DeLa Creame, Deryck, Grimaso, Konex a S3RiOUS.

V roku 2013 Vladis vydal album Diamant. Album je hudobne rôznorodý a nachádza sa na ňom viacero úspešných skladieb, napríklad Ria, ktorá patrila medzi najvyhľadávanejšie na Googli za rok 2013. Na albume sa objavujú mena ako Kali, Čistychov, Strapo.

V 2016 album Generácia II Kalašnikov vydal Vladis pod svojim vlastným vydavateľstvom. Na albume sa objavili: Celeste Buckingham, Majk Spirit, Kali, Matej Vávra taktiež spevák a producent Maxo Šrámek.

V roku 2018 vydal album "Inferno". Album obsahuje 19 skladieb a objavujú sa na ňom producenti ako Special beats, Maikybeatz, Chriss a hostia ako Monika Bagárová, Matej Vávra, Majself, Celeste Buckingham, Delik, Dano Kapitán, Chriss a Šorty.

V roku 2022 Vladis vydal pokračovanie albumov: Generácia a prichádza číslo 3. Na tomto albume vysvetľuje svoju hudobnú prestávku a opisuje svoj súkromný život.

Vladis získal dve zlaté platne a to za albumy: Diamant, ktorý dosiahol viac ako 22 miliónov prehratí na Youtube a viac ako 5 miliónov streamov a tiež za album Inferno, ktorý dosiahol viac ako 15 miliónov prehratí na Youtube a viac ako 6 miliónov streamov.

V máji v roku 2023 získal Vladis pämatnú plaketu od vydavaľestva VMT za do dosiahnutie milión streamov za mesiac v období **24.4 - 21.5 2023.**

V súčasnosti sa Vladis venuje novým projektom a vydáva postupne single.

Súkromný život
--------------

Vladis počas vystúpenia v roku 2017
Medzi Vladisove záľuby patrí cestovanie. Počas rokov 2011 a 2012 precestoval Európu. Taktiež strávil mesiac cestovaním po Ázii a 2 mesiace po Južnej Amerike. Navštívil Indiu kde počas 3 týždňom prešiel zo severu na juh. Absolvoval púť do Santiaga de Compostela kde prešiel počas 21 dní 500 km pešo z mesta Burgos do Compostely.

V roku 2022 Vladis prešiel cestu do Compostely znova a to 778 km peši za 24dní.

### Tetovania

Vladis sa vyjadril, že jeho tetovania vyjadrujú jeho život. Vladis nahral dve skladby, kde sa venoval tematike tetovaní – "JJ Devils Tattoo", ku ktorej natočil aj video, v ktorom hosťovali aj reperi Bacil a Čistychov a spolu so Suverenom a Šipom skladbu "Kérky", ktorá sa dostala von ako nevydaná skladba, ktorá sa nezmestila na album *Premium*.

Diskografia
-----------

### Štúdiové albumy

* 2010: *Generácia* (2CD)
* 2012: *Svet nie je pre chudobných*
* 2013: Diamant
* 2016: Generácia II Kalašnikov
* 2018: Inferno
* 2022: Generácia III

### Mixtapy

* 2010: *Evolúcia* (2CD)
* 2011: *Fénix*
* 2011: Pery, Bonano, Vladis – *Pery Bonano Vladis*

### Štúdiové albumy (spolu s 2H+)

* 2005: *Taktomalobyťataktobude*
* 2007: *Premium*

### EP (spolu s 2H+)

* 2006: *Bar Element*

### Skladby umiestnené v rebríčkoch

| **Rok** | **Skladba** | SK Top 100 | SK Top 50 domáce | **Album** |
| --- | --- | --- | --- | --- |
| 2008 | "Uuuh" (Misha ft. Robo Papp & 2H+) | 73 | 16 | *Príbeh Ulice (OST)* / *Ako nikdy predtým* |
| 2008 | "Barová (remix)" (2H+) |  –  | 36 | *Premium* |
| 2013 | "Žijem pre moment" (ft. Nicole) | 85 | 12 | - |

### Videoklipy

#### Sólo

* 2010: "Poď bližšie" (ft. Baška)
* 2011: "Kronika"
* 2012: "Nezastaviteľný"
* 2012: "Videl som/Spoveď"
* 2012: "Voľby 2012"
* 2012: "Som späť" (ft. Tomáš Palonder)
* 2012: "Kuprezák" (ft. Perfektaz)
* 2012: "Chobotnica/Nerobím nič"
* 2012: "Navždy mladí" (ft. Martin Madej)
* 2012: "Vesmír Slnko zdravie pravda"
* 2012: "Loyalita"
* 2012: "Všetko čo mám" (ft. Šipo)
* 2012: "Nemá to význam" (ft. Barbora Švidraňová)
* 2013: "Netráp sa"
* 2013: "Škola života"
* 2013: "Žijem pre moment" (ft. Nicole)
* 2013: "Už nikdy ulica"
* 2015: "Kalašnikov"

#### 2H+

* 2007: "Barová (remix)"

#### Ostatné

* 2007: "JJ Devils Tatoo" (Vladis, Bacil & Čistychov)

Referencie
----------

1. ↑   *Ukážky a info z albumu Taktomalobyťataktobude od 2H Pozitiv* [online]. [Cit. 2012-10-24]. Dostupné online. Archivované 2012-05-30 z originálu.
2. ↑   *Vladis maká na albume, sťahuj jeho Evolúcia mxtp* [online].. Dostupné online. [nefunkčný odkaz]
3. ↑   *Sledujte ako prví klip Vladis "Poď bližšie" + Baška* [online]. [Cit. 2012-10-24]. Dostupné online. Archivované 2012-11-25 z originálu.
4. ↑   *Vladis vypustil jeho Fénix Mixtape - sťahujte* [online]. [Cit. 2012-10-24]. Dostupné online. Archivované 2013-02-22 z originálu.
5. ↑   *Policejní zátah - Vladis feat. Perfektaz zatčeni při natáčení* [online].. Dostupné online.
6. ↑   *Vladis v rozhovoru: Jediné čo zbieram sú zážitky. Život žijem na plno. No limit...* [online].. Dostupné online.
7. ↑   *Sťahuj: 2H+ feat. Šipo – Kérky* [online]. [Cit. 2012-10-24]. Dostupné online. Archivované 2013-05-30 z originálu.
8. ↑  RADIO TOP100 Uuuuh
9. ↑  Rádio sk50 Uuuuh
10. ↑  Rádio sk50 Barová
11. ↑
12. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Vladis**